REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

KLASA: 602-02/20-16/09

URBROJ: 238-27-15-10-20-2

Bregana, 23. 11. 2020.

Z A P I S N I K

Sa 60. sjednice Školskog odbora Osnovne škole Milana Langa, Bregana održane elektronskim putem koja je započela 20. 11. 2020. godine u 14,00 sati i završila 23. 11. 2020. godine u 12,00 sati.

Predsjednica Školskog odbora Sanja Rapljenović uputila je svim članovima elektronski poziv s dnevnim redom

Dnevni red:

1. Verifikacija zapisnika s 59. sjednice Školskog odbora
2. III. Izmjene i dopune Proračuna OŠ Milana Langa
3. Odluka o raspodjeli rezultata poslovanja za 2019. godinu
4. Usvajanje Pravilnika o radu knjižnice za 2020.
5. Razno

Predsjednica Školskog odbora Sanja Rapljenović konstatirala je da je pristiglo očitovanje sedam članova Školskog odbora: Sanje Rapljenović, Ivane Smolej Kolarek, Iris Gović Penić, Valentine Martinček, Tomislava Šapića, Ivana Piškulića i Josipa Petrića ( u prilogu ).

**Ad-1 Verifikacija zapisnika s 59. sjednice Školskog odbora**

Zapisnik sa 59. sjednice održane dana 4. 11. 2020. jednoglasno se prihvaća.

**Ad-2 III. Izmjene i dopune Proračuna OŠ Milana Langa za 2020. godinu**

Juraj Pintarić, voditelj računovodstva dostavio je izmjene i dopune proračuna Škole za 2020. godinu članovima Školskog odbora.

Predsjednica Školskog odbora, Sanja Rapljenović dala je izmjene i dopune Proračuna Škole za 2020. godinu na glasanje.

Nakon provedenog glasanja, predsjednica Školskog odbora konstatirala je da je temeljem čl. 39. st. 1. Zakona o proračunu (NN [87/08](https://www.zakon.hr/cms.htm?id=210), [136/12](https://www.zakon.hr/cms.htm?id=211), [15/15](https://www.zakon.hr/cms.htm?id=4582)), čl. 118. st. 2 podst. 6. Zakona o odgoju i obrazovanju u osnovnoj i srednjoj školi (NN [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73),

[126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815)) i čl. 26. Statuta Škole, jednoglasno donijeta sljedeća

ODLUKA

Usvajaju se izmjene i dopune financijskog plana za 2020. godinu (u tekstu kao u prilogu).

**Ad-3 Odluka o raspodjeli rezultata poslovanja za 2019. godinu**

Juraj Pintarić, voditelj računovodstva dostavio je Odluku o raspodjeli rezultata poslovanja za 2019. godinu kojom se želi utvrditi iznos raspoloživog viška koji se raspodjeljuje u Plan proračuna škole. Predsjednica daje na glasovanje te se jednoglasno donosi:

ODLUKA

Usvaja se Odluka o raspodjeli rezultata poslovanja za 2019. godinu

**Ad-4 Usvajanje Pravilnika o radu knjižnice**

Članovi su dobili primjer Pravilnika o radu knjižnice i nakon što su ga proučili, jednoglasno su donijeli

ODLUKU

kojom se usvaja Pravilnik o radu knjižnice

**Ad-5 Razno**

Nije bilo dodatnih tema.

Zapisničar: Predsjednica Školskog odbora:

Nikolina Štengl, tajnica Sanja Rapljenović, prof.

Prilog:

* Očitovanje članova Školskog odbora (7x)